513.03 REGOLAMENTI DWAR DRITTIJIET LI JITĦALLSU GĦAR-RENDIMENT TAL-BINI FL-UŻU TAL-ENERĠIJA L-AVVIŻ LEGALI 308 tal-2010, kif emendat bl-Att XXV tal-2015. L-AVVIŻ LEGALI 308 tal-2010, kif emendat bl-Att XXV tal-2015. 1. Titolu. It-titolu ta’ dawn ir-regolamenti hu Regolamenti dwar Drittijiet li jitħallsu għar-Rendiment tal-Bini fl-Użu tal-Enerġija. Tifsir. Emendat: XXV.2015.45. 2. F’dawn ir-regolamenti sakemm ir-rabta tal-kliem ma tkunx teħtieġ xort’oħra: " applikazzjoni " tfisser rikjesta magħmula minn assessur tal-EPBreġistrat sabiex issir ir-reġistrazzjoni taċ-Ċertifikat tar-Rendiment tal-Bini fl-Użu tal-Enerġija; "assessur tal-EPB" għandha t-tifsira mogħtija lilha fir-Regolamenti dwar ir-Rendiment tal-Bini fl-Użu tal-Enerġija. 3. Applikabilità. Dawn ir-regolamenti japplikaw għall-applikazzjonijiet kollha għar-reġistrazzjoni taċ-Ċertifikati tar-Rendiment tal-Bini fl-Użu tal-Enerġija li jiġu ppreżentati minn assessur tal-EPB fl-Uffiċċju għar-Regolament tal-Bini. 4. Għandu jitħallas dritt ta’ ħamsa u sebgħin euro (€ 75) lill-Uffiċċju għar-Regolament tal-Bini, għar-reġistrazzjoni taċ-Ċertifikat tar-Rendiment tal-Bini fl-Użu tal-Enerġija, ippreżentat minn assessuri reġistrati.